Fruitvale Station

Fruitvale Station er en amerikansk biografisk dramafilm fra 2013. Filmen er skrevet og regissert av Ryan Coogler, og har Michael B. Jordan i hovedrollen som Oscar Grant.

 Handling 
Filmen tar for seg den sanne historien om Oscar Grant (Michael B. Jordan), en 22-årig mann fra San Francisco Bay Area, som våkner opp på morgenen den 31. desember 2008 med følelsen at noe er annerledes akkurat den dagen. Han vet ikke hva det er, men han tar det som et tegn på at det er på tide å rette på feilene i livet sitt. Fra nå av vil han være en bedre sønn for moren, som har bursdag på nyttårsaften; en bedre partner for kjæresten, som han ikke har vært helt ærlig mot i det siste; og han vil være en bedre far for deres fire år gamle datter, T.

Det starter bra for Oscar, men mens dagen går sin gang, innser han at endringene ikke kommer til å bli lett å gjennomføre. Han krysser vei med venner, familie og fremmede, og for hvert møte ser vi at det er mye mer ved Oscar enn førsteinntrykket skulle tilsi. Men møtet med politimennene på Fruitvale BART-stasjonen skulle bli hans siste den dagen, og hendelsene der ryster Bay Area til bristepunktet, og gjør hele nasjonen til vitner til historien om Oscar Grant.

 Rolleliste 
 Michael B. Jordan som Oscar Grant
 Melonie Diaz som Sophina
 Octavia Spencer som Wanda
 Kevin Durand som Officer Caruso
 Chad Michael Murray som Officer Ingram
 Ahna O'Reilly som Katie
 Ariana Neal som Tatiana
 Keenan Coogler som Cato
 Trestin George som Brandon
 Joey Oglesby som Cale
 Michael James som Carlos
 Marjorie Shears som Grandma Bonnie
 Destiny Ekqueme som Chantay
 Bianca Rodriguez III som Vanessa
 Julian Keyes som Kris

 Annet 
 Kevin Durand og Chad Michael Murray spiller de to politimennene som var involverte i drapet på Grant. Navnene på de to karakterene ble endret for filmen.
 The Weinstein Company kjøpte rettighetene til filmen for 2,5 millioner dollar to dager etter at den debuterte på Sundance filmfestival i januar 2013.

 Eksterne lenker 



Kategori:Filmer fra 2013
Kategori:Dramafilmer fra USA
Kategori:Biografiske filmer fra USA
Kategori:Engelskspråklige filmer